Velta í viðskiptum með hlutabréf í Kauphöllinni námu 2 milljörðum króna í dag og lækkaði Úrvalsvísitalan um tæpt hálft prósent í viðskiptunum . Ríflega helmingur veltunnar var vegna viðskipta með bréf Skeljungs og Brims eða fyrir rúmlega einn milljarða króna . Skeljungur hækkaði um tæp 3% í viðskiptum fyrir 580 milljónir króna , en eins og Viðskiptablaðið greindi frá í dag festi félagið RES II 22 milljónir hluta í Skeljungi í dag , auk þess að gera framvirka samninga fyrir 109 milljónir hluta . Gengi bréfanna var skráð 8,4 krónur við lok viðskipta í dag . Viðskipti með hlutabréf Brim námu 466 milljónum króna og hækkuðu bréfin um 1,4% í viðskiptunum . Þá hækkaði Origó um 2,1% í afar litla viðskiptum eða fyrir átt milljónum króna . Töluverð viðskipti voru einnig með bréf Sjóvá eða fyrir 216 milljónir króna sem lækkuðu um fjórðung úr prósenti . Mest lækkuðu bréf Regins eða um tæpt 1,5% í viðskiptum fyrir 24 milljónir króna . Þá lækkaði Icelandair um 1,1% í viðskiptum fyrir 81 milljónir króna og loks lækkaði markaðsverð Haga um tæpt prósent í dag í viðskiptum fyrir 65 milljónir króna . Velta á skuldabréfamarkaði nam 5,3 milljörðum króna en mest var höndlað með RIKB 22 fyrir 713 milljónir króna en krafa bréfanna lækkaði um 2 punkta í viðskiptunum .